PATVIRTINTA

Šilalės rajono administracijos direktoriaus

2022 m. lapkričio 21 d. įsakymu Nr. DĮV-826

ŠILALĖS RAJONO SAVIVALDYBĖS TERITORIJŲ PLANAVIMO KOMISIJOS NUOSTATAI

I SKYRIUS

BENDROSIOS NUOSTATOS

1. Šilalės rajono savivaldybės Teritorijų planavimo komisijos nuostatai (toliau – Nuostatai)

parengti vadovaujantis Lietuvos Respublikos teritorijų planavimo įstatymo 26 straipsnio 4 dalimi, Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“ patvirtintų Kompleksinio teritorijų planavimo dokumentų rengimo taisyklių 123, 214, 304 punktais ir 318.3, 323.1 papunkčiais.

1. Nuostatai reglamentuoja Šilalės rajono savivaldybės Teritorijų planavimo komisijos (toliau –

Komisija) kompetenciją bei veiklos organizavimo tvarką.

3. Komisija yra tarpžinybinė institucija, kuri nagrinėja ir priima sprendimus savivaldybės lygmens

ir vietovės lygmens teritorijų planavimo dokumentų derinimo klausimais.

4. Komisija savo veikloje vadovaujasi:

4.1. Teritorijų planavimo įstatymu, Lietuvos Respublikos statybos įstatymu, Lietuvos Respublikos

vietos savivaldos įstatymu, kitais įstatymais bei teisės aktais;

4.2. Šilalės rajono savivaldybės (toliau – Savivaldybė) administracijos direktoriaus patvirtintais

Komisijos nuostatais.

**II SKYRIUS**

**KOMISIJOS KOMPETENCIJA**

5. Komisija derina savivaldybės lygmens ir vietovės lygmens kompleksinio ir specialiojo teritorijų

planavimo dokumentus, vietovės lygmens specialiojo teritorijų planavimo žemėtvarkos

dokumentus (kaimo plėtros žemėtvarkos projektus) ir atlieka kitas Lietuvos Respublikos įstatymų

ir kitų teisės aktų Teritorijų planavimo komisijai priskirtas funkcijas.

III SKYRIUS

KOMISIJOS SUDĖTIS

1. Savivaldybės teritorijoje vykdomų Savivaldybės lygmens ir vietovės lygmens kompleksinį

teritorijų planavimo dokumentų derinimą atlieka Komisija. Komisijos sudėtį tvirtina Savivaldybės administracijos direktorius.

1. Komisiją sudaro šių institucijų įgalioti atstovai:
   1. Komisijos pirmininku skiriamas valstybės tarnautojas, turintis Lietuvos Respublikos

Aplinkos ministerijos išduotą atestatą ir vykdantis Savivaldybės vyriausiojo architekto funkcijas;

* 1. Komisijos pirmininką jo nesant pavaduoja valstybės tarnautojas, pavaduojantis Savivaldybės

Investicijų ir statybos skyriaus vyriausiąjį architektą;

* 1. įgaliotas Savivaldybės administracijos valstybės tarnautojas, atsakingas už teritorijų

planavimo reikalavimų nustatymą, inžinerinių tinklų bei susisiekimo komunikacijų plėtrą;

* 1. Aplinkos apsaugos agentūros įgaliotas atstovas;
  2. Žemaitijos saugomų teritorijų direkcijos įgaliotas atstovas;
  3. Mažosios Lietuvos saugomų teritorijų direkcijos įgaliotas atstovas;
  4. Kultūros paveldo departamento prie Kultūros ministerijos Telšių–Tauragės teritorinio

skyriaus įgaliotas atstovas;

* 1. Nacionalinio visuomenės sveikatos centro prie Sveikatos apsaugos ministerijos įgaliotas

atstovas;

* 1. Priešgaisrinės apsaugos ir gelbėjimo departamento prie Vidaus reikalų ministerijos įgaliotas

atstovas;

7.10. Nacionalinės žemės tarnybos prie Žemės ūkio ministerijos įgaliotas atstovas;

7.11. Šilalės rajono savivaldybės teritorijoje ūkinę veiklą vykdančios šilumos, elektros, dujų įmonės ir kitos tiekimo organizacijų atstovai;

7.12. inžinerinių tinklų ir susisiekimo komunikacijų valdytojai;

7.13. kiti planavimo sąlygas išdavusių institucijų atstovai.

1. Konkrečius institucijų (subjektų) atstovus raštiškai deleguoja į Komisiją juos įgaliojusios

institucijos (subjektai). Jeigu planuojama teritorija yra susijusi su įslaptinta informacija, deleguojamas Komisijos narys privalo turėti leidimą dirbti su įslaptinta informacija. Komisijos narys – Savivaldybės administracijos valstybės tarnautojas, atsakingas už teritorijų planavimo reikalavimų, statinio architektūros ir statybos sklypo tvarkymo urbanistinių reikalavimų nustatymą, inžinerinių tinklų bei susisiekimo komunikacijų plėtrą, turi turėti Aplinkos ministerijos išduotą galiojantį atestatą. Komisijos narių skaičius neribojamas.

III SKYRIUS

KOMISIJOS DARBO ORGANIZAVIMAS

9. Konkretaus teritorijų planavimo dokumento derinimo atveju Komisijos pirmininkas, pasinaudodamas Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacine sistema (toliau – TPDRIS), kitą darbo dieną po planavimo organizatoriaus prašymo derinti teritorijų planavimo dokumentą pateikimo dienos paskelbia Komisijos nariams apie pateiktą derinti teritorijų planavimo dokumentą.

10. Savivaldybės lygmens ir vietovės lygmens kompleksinio teritorijų planavimo dokumento derinimas atliekamas ne vėliau kaip per 10 darbo dienų nuo planavimo organizatoriaus prašymo derinti kompleksinio teritorijų planavimo dokumentą pateikimo dienos. Visos derinimo procedūros atliekamos ir sprendimai derinti ar nederinti teritorijų planavimo dokumentą paskelbiami TPDRIS.

11. Kompleksinio teritorijų planavimo dokumentas yra suderintas, jeigu jam pritarė ir pateikė išvadas visi, privalantys derinti teritorijų planavimo dokumentą, Komisijos nariai. Jeigu Komisijos narys nepritaria sprendimui, jis nepritarimo motyvus įrašo TPDRIS ir raštu per 5 darbo dienas nuo planavimo organizatoriaus prašymo derinti kompleksinio teritorijų planavimo dokumentą pateikimo dienos pateikia Komisijos pirmininkui. Jeigu šios Komisijos pirmininkas mano, kad Komisijos nario nepritarimas nėra tinkamai motyvuotas, jis kreipiasi į instituciją, delegavusią šį Komisijos narį, prašydamas patvirtinti arba pripažinti nepagrįstais Komisijos nario nepritarimo motyvus. Institucija, į kurią kreipiasi Komisijos primininkas, privalo per 5 darbo dienas nuo tokio kreipimosi gavimo dienos pateikti savo išvadas.

12. Komisija, gavusi planavimo organizatoriaus prašymą derinti kompleksinį teritorijų planavimo dokumentą bei atitinkamais teisės aktais nustatytus derinimo procedūrai atlikti reikalingus dokumentus, privalo patikrinti ir nustatyti, ar:

12.1. pateiktas derinti kompleksinio teritorijų planavimo dokumentas atitinka ūkio šakų plėtros programas ir strateginių dokumentų nuostatas, galiojančius aukštesnio ir to paties lygmens teritorijų planavimo dokumentų sprendinius, specialiąsias žemės naudojimo sąlygas ir teritorijų planavimo normų reikalavimus, besiribojančių savivaldybių bendruosiuose planuose nurodytus sprendinius, Lietuvos Respublikos teritorijų planavimo įstatymo 6 straipsnio 1 dalyje nurodytus teritorijų planavimo dokumentus;

12.2. pateiktas derinti kompleksinio teritorijų planavimo dokumentas neprieštarauja visuomenės (viešajam) interesui, įstatymams ir kitiems teisės aktams, reglamentuojantiems teritorijų planavimo dokumentų rengimą, ar jų sprendinių įgyvendinimas nedaro neigiamo poveikio kitoms (gretimoms) teritorijoms;

12.3. įvykdytos planavimo sąlygos (planavimo sąlygų reikalavimų įgyvendinimas kompensacinėmis ar alternatyviomis priemonėmis derinamas su planavimo sąlygas išdavusiomis institucijomis).

13. Jeigu per 10 darbo dienų, nuo planavimo organizatoriaus prašymo derinti kompleksinio teritorijų planavimo dokumentą pateikimo dienos, planavimo organizatoriui nepateikiama išvada ar Komisijos posėdžio protokolas dėl kompleksinio teritorijų planavimo dokumento derinimo ar atsisakymo jį derinti, laikoma, kad derinanti institucija ar Komisijos narys kompleksinio teritorijų planavimo dokumentą suderino ir jis gali būti teikiamas tikrinti teritorijų planavimo valstybinę priežiūrą atliekančiai institucijai.

IV SKYRIUS

BAIGIAMOSIOS NUOSTATOS

14. Kompleksinio teritorijų planavimo dokumentą derinantys asmenys už savo pagal kompetenciją priimtų sprendimų teisėtumą asmeniškai atsako įstatymų nustatyta tvarka.

15. Planavimo organizatorius, planavimo iniciatorius, teritorijų planavimo vadovas, planavimo sąlygas išduodančios ir teritorijų planavimo dokumentą derinančios, tikrinančios, tvirtinančios institucijos ir visuomenė turi teisę, pasinaudodami TPDRIS, gauti visą su kompleksinio teritorijų planavimo dokumento derinimu susijusią informaciją.

16. Komisijos sprendimas nederinti Kompleksinio teritorijų planavimo dokumento gali būti skundžiamas Lietuvos Respublikos administracinių bylų teisenos įstatymo nustatyta tvarka. Apskundus Komisijos sprendimą nederinti kompleksinio teritorijų planavimo dokumento, atsakovais šiose bylose laikomi subjektai, kurių atstovai, įeinantys į Komisijos sudėtį, nepritarė kompleksinio teritorijų planavimo dokumentui.

\_\_\_\_\_\_\_\_\_\_\_